โดนแมงป่องบ้านต่อยมีอาการบวมแดง แต่ไม่มีอาการคันมีแค่ชาๆจะต้องไปพบมั้ยค่ะ
สวัสดีค่ะ การโดนแมงป่องต่อย จะเกิดอาการตามระดับความรุนแรงของพิษ ดังนี้1. ผิวหนังบวมพองหรือเป็นตุ่มแดงบริเวณที่ถูกต่อย พร้อมกับอาการคัน ปวด แสบร้อน ชา2. เกิดอาการปวดแสบไปทั่วบริเวณข้างเคียงบริเวณจุดที่ต่อย มีชีพจรเต้นเร็ว และความดันโลหิตสูงขึ้น3. มีอาการผิดปกติของกล้ามเนื้อและระบบประสาท เช่น เกิดกล้ามเนื้อกระตุก อาการชาทั่วตัว เป็นต้น4. ระบบการทำงานของร่างกายมีความผิดปกติ มีไข้สูง ชัก และอาจเสียชีวิตตามมาหากรักษาไม่ทันเมื่อถูกแมงป่องต่อย ให้ล้างและฟอกบริเวณที่โดนต่อยด้วยสบู่ แล้วล้างด้วยน้ำสะอาด ใช้ผ้าสะอาดปิดแผลไว้ หากปวดให้ทานยาแก้ปวด เช่น พาราเซตามอล และประคบบริเวณแผลด้วยความเย็น นอกจากนี้ หากในช่วง 10 ปีที่ผ่านมายังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับอาการชา หากไม่ได้เป็นทั่วทั้งแขน แต่เป็นเฉพาะบริเวณที่โดนต่อย ก็ยังไม่ถือว่าอันตรายอะไร ให้สังเกตอาการไปก่อน โดยอาการมักจะหายไปได้เองภายใน 1-2 วัน แต่หากอาการไม่ดีขึ้น อาการชาลามไปทั้งแขน หรือเกิดกล้ามเนื้อกระตุก หรือบริเวณที่โดนต่อยเกิดการบวมแดงมากขึ้น ก็ควรรีบไปพบแพทย์โดยเร็วค่ะ